b'\n_START_ARTICLE_\nEuroopan alueellisten tai v\xc3\xa4hemmist\xc3\xb6kielten peruskirja\n_START_PARAGRAPH_\nEuroopan alueellisten tai v\xc3\xa4hemmist\xc3\xb6kielten peruskirja on hyv\xc3\xa4ksytty Strasbourgissa 5 marraskuuta 1992. Sopimus on laadittu englannin ja ranskan kielell\xc3\xa4, molempien tekstien ollessa yht\xc3\xa4 todistusvoimaisia, yhten\xc3\xa4 kappaleena joka on tallennettu Euroopan neuvoston arkistoon. Euroopan neuvoston p\xc3\xa4\xc3\xa4sihteeri l\xc3\xa4hett\xc3\xa4\xc3\xa4 peruskirjan j\xc3\xa4ljenn\xc3\xb6kset j\xc3\xa4senvaltioille  - Euroopan neuvoston jokainen j\xc3\xa4senvaltio on kutsuttu liittym\xc3\xa4\xc3\xa4n t\xc3\xa4h\xc3\xa4n peruskirjaan. Suomi ratifioi sopimuksen 9 marraskuuta 1994 ja sitoutui suojelemaan alueellaan puhuttuja saamelaiskieli\xc3\xa4 ja ruotsin kielt\xc3\xa4. Joulukuussa 2009 tehdyss\xc3\xa4 asetusmuutoksessa Suomi lis\xc3\xa4si maassa kotoper\xc3\xa4isen\xc3\xa4 puhutun karjalan kielen peruskirjan suojelemien kielten joukkoon.\n_START_SECTION_\nPeruskirjan laajuus\n_START_PARAGRAPH_\nPeruskirja koskee vain kieli\xc3\xa4, joita perinteisesti valtion kansalaiset k\xc3\xa4ytt\xc3\xa4v\xc3\xa4t (eli maahanmuuttajien kielet eiv\xc3\xa4t kuulu sopimuksen piiriin), jotka eroavat merkitt\xc3\xa4v\xc3\xa4sti enemmist\xc3\xb6n puhumasta kielest\xc3\xa4 (t\xc3\xa4m\xc3\xa4 sulkee pois sen, jos valtio haluaisi pit\xc3\xa4\xc3\xa4 v\xc3\xa4hemmist\xc3\xb6kieli\xc3\xa4 pelkkin\xc3\xa4 valtakielen paikallisina murteina) tai v\xc3\xa4hemmist\xc3\xb6kieli\xc3\xa4 joita puhutaan jollain tietyll\xc3\xa4 alueella tai v\xc3\xa4hemmist\xc3\xb6kielt\xc3\xa4 k\xc3\xa4ytt\xc3\xa4v\xc3\xa4t joita kieliv\xc3\xa4hemmist\xc3\xb6t k\xc3\xa4ytt\xc3\xa4v\xc3\xa4t tasaisesti koko valtion alueella (kuten jiddi\xc5\xa1i\xc3\xa4 tai romanikielt\xc3\xa4, joita k\xc3\xa4ytet\xc3\xa4\xc3\xa4n koko valtion alueella).\n_START_SECTION_\nOngelmat ja ristiriidat\n_START_PARAGRAPH_\nPeruskirjan allekirjoittaminen ja ratifiointi ovat johtaneet poliittiseen konflikttiin Ranskassa, jossa perinteisesti yht\xc3\xa4 virallista valtion kielt\xc3\xa4 on  pidetty yhdist\xc3\xa4v\xc3\xa4 tekij\xc3\xa4n\xc3\xa4 (katso Ranskan kielipolitiikka). P\xc3\xa4\xc3\xa4ministeri L. Jospin hallitus allekirjoitti peruskirjan, mutta perustuslakituomioistuin katsoi, ett\xc3\xa4 se sis\xc3\xa4lt\xc3\xa4\xc3\xa4 perustuslakia vastaan olevia kohtia, joten peruskirjaa ei ratifioitu. Vuonna 2011, kun Ranskan perustuslakiin tehtiin useita muutoksia, kuten lis\xc3\xa4ttiin kohta alueellisista kielist\xc3\xa4, Ranskan presidentti F. Hollande lupasi keskustella peruskirjasta Ranskan parlamentin kanssa. Slovakiassa ei p\xc3\xa4\xc3\xa4sty aluksi sopimukseen alueista joilla unkarilainen v\xc3\xa4hemmist\xc3\xb6 asui._NEWLINE_Euroopan Neuvosto vaati vuonna 2007 Kreikkaa, Irlantia ja Latviaa allekirjoittamaan sopimuksen ja ratifioimaan sek\xc3\xa4 Islantia, Maltaa ja Italiaa ratifioimaan peruskirjan.'